Рэтра (парк)

Парк «Рэтра» (каз.: «Ретро» паркі) — парк культуры і адпачынку ў горадзе Актабэ (Казахстан). У 2006 годзе медыя-групай «Рыка» (тэлеканал «Рыка ТБ», газета «Эўрыка») быў набыты будынак Дома культуры чыгуначнікаў (пабудаваны ў 1928 годзе) каля чыгуначнага вакзала Актабэ, а прылеглы парк быў арандаваны на 49 гадоў. У парку былі пракладзены дарожкі з асфальту, абсталяваны дзіцячыя пляцоўкі і лаўкі. На тэрыторыі парку размешчаны цір, сталы для настольнага тэніса, батуты, атракцыёны, арэлі і «пакой смеху». Кожную суботу ў парку грае духавы аркестр, у ім праводзяцца розныя мерапрыемствы і святы.